cyanic-selkie/wikianc huggingface dataset:
उर्दू साहित्य
उर्दू गद्य
उर्दू गद्य का विकास नए युग से पहले ही हो चुका था परंतु उसकी उन्नति 19वीं शताब्दी में हुई। दक्षिण में "मेराजुअल आशिक़ीन" और "सबरस" (1634 ई.) के अतिरिक्त कुछ धार्मिक रचनाएँ मिलती हैं। उत्तरी भारत में "तहसीन" की "नौ तरज़े मुरस्सा" (1775 ई.) का नाम लिया जा सकता है। अंग्रेजों ने अपनी सुविधा के लिए फोर्ट विलियम कालेज (1800 ई.) स्थापित किया और गद्य में कुछ पुस्तकें लिखवाई जिसके फलस्वरूप उर्दू गद्य की उस नई शैली क विकास हुआ जो 50 वर्ष बाद पूर्णतया प्रचलित हुई। यहाँ की रचनाओं में मीर अम्मन की "बाग़ोबहार" हैदरी की "आराइशे महफ़िल", अफ़सोस की "बाग़े उर्दू" विला को "बेताल पचीसी", जवान की "सिंहासन बत्तीसी", निहालचंद की "मज़हबे इश्क़", उच्च कोटि की रचनाएँ हैं। 19वीं सदी के आरंभ में ही "इंशा" ने "रानी केतकी की कहानी" ओर "दरियाए लताफ़त" लिखी थीं। लखनऊ में सबसे महत्वपूर्ण और कथासाहित्य में सुविख्यात पुस्तक "फ़िसानए अजायब" 1824 ई. में लिखी गई; इसके लेखक रजब अली बेग "सुरूर" हैं। अंग्रेजी शिक्षा के विस्तार के कारण नए पाठयक्रम बन रहे थे। इसके लिए 1842 ई. में देहली कालेज में "वर्नाक्युलर" ट्रांसलेशन सोसाइटी" की स्थापना हुई जहाँ रामायण, महाभारत, लीलावती, धर्मशास्त्र इत्यादि के अतिरिक्त विभिन्न विषयों की लगभग 150 पुस्तकों के उर्दू अनुवाद हुए। इस प्रकार उर्दू गद्य भी उन्नति करता रहा और इस योग्य हुआ कि नई चेतना का साथ दे सके।
नया दौर
उर्दू साहित्य में नवजागृति के वास्तविक चिह्न 1857 के विद्रोह के बाद ही से मिलते हैं। इसके ऐतिहासिक, राजनीतिक और सामाजिक कारण स्पष्ट हैं। इन कारणों से जो नई चेतना उत्पन्न हुई उसी ने नए कवियों और साहित्यकारों को नई स्थिति के अनुकूल लिखने का अवसर दिया। इसमें सबसे पहला नाम सर सैयद (1817-1897 ई.) का लिया जा सकता है। उन्हीं के नेतृत्व में हाली, (1887-1914 ई.) आज़ाद (1833-1910 ई.) नज़ीर अहमद (1834-1912 ई.) और शिबली (1857-1914 ई.) ने उर्दू गद्य और पद्य में महान रचनाएँ कीं और अंग्रेज साहित्य से प्रेरणा लेकर अपने साहित्य को समय के अनुकूल बनाया। मौलाना मुहम्मद हुसैन आज़ाद नई उर्दू कविता के निर्माता थे। वे दिल्ली कालेज में अपने विद्यार्थी जीवन में यूरोपीय विद्वानों और साहित्य से प्रभावित हो चुके थे। लाहौर में उन्होंने शिक्षा विभाग के अधिकारियों के सहयोग से "अंजुमने पंजाब" की स्थापना की और 1867 ई. में उसकी एक सभा में व्याख्यान देते हुए उन्होंने उर्दू कविता की त्रुटियों की ओर ध्यान दिलाते हुए कहा कि कविता को मानव जीवन और प्रकृति के सभी अंगों पर प्रकाश डालना चाहिए जो दुर्भाग्यवश अभी तक उर्दू कविता में नहीं हो सका। हमें अब पुरानी लकीर पीटने के बजाए नए वातावरण की समस्याओं को चिंतन और काव्य का विषय बनाना चाहिए। इन्हीं विचारों के फलस्वरूप उर्दू कविता में नई शायरी का निर्माण हुआ और बाद के अधिकतर महान कवि इसी से प्रभावित हुए। बहुत से छापेखाने खुल गए थे, पत्र-पत्रिकाएँ निकल रही थीं, नए पुराने का संघर्ष चल रहा था, इसलिए इन लोगों को अपने नए विचार प्रकट करने और उन्हें फैलाने में बड़ी सुविधा हुई। इसी युग में "सरशार", "शरर" और मिर्ज़ा रुसवा का नाम भी लिया जा सकता है, जिन्होंने उपन्यास साहित्य में बहूमूल्य वृद्धि की। इस युग को हर प्रकार से आलोचना का युग कहा जा सकता है; जो कुछ लिखा जा रहा था उसको इतिहास अपनी कसौटी पर परख रहा था। इन महान लेखकों ने आलोचना, निबंध, उपन्यास, जीवनी, कविता के रूप में जो कुछ लिखा है वही आज के नए साहित्य का आधार है। इस युग की महानता यह है कि साहित्यकार ही नवचेतना के अग्रदूत और नेता बन गए थे। राजनीतिक दृष्टि से ये लोग क्रांतिकारी नहीं थे, किंतु इन्हीं की विचारधारा के बाद के लेखकों को प्रेरणा दी।
20वीं सदी का आरंभ होने से बहुत पहले राष्ट्रीयता की भावना पैदा हो चुकी थी और उसकी झलक इन साहित्यकारों की कृतियों में भी मिल जाती है; परंतु इसका पूरा विकास "इक़बाल" (1873-1938 ई.), "चकबस्त" (1882-1926), "प्रेमचंद" (1880-1936 ई.), इत्यादि की कविताओं और लेखों में हुआ। यह भी याद रखना चाहिए कि इसी के साथ साहित्य की पुरानी परंपराएँ भी चल रही थीं और "अमीर" (1899), "दाग़" (1905), "जलाल" (1910) और दूसरे कवि भी अपनी गजलों से पढ़नेवालों को मोहित कर रहे थे। किसी न किसी रूप में यह धारा अब तक चली जा रही है। इस शताब्दी के उल्लेखनीय कवियों में "सफ़ी", दुर्गा सहाय "सुरूर", "साक़िब", "महशर", "अज़ीज़", "रवाँ, "हसरत", "फ़ानी", "जिगर", "असर" और लेखकों में हसन निज़ामी, राशिदुल खैरी, सुलैमान नदवी, अब्दुलहक़, रशीद अहमद, मसूद हसन, मौलाना आज़ाद और आबिदहुसेन हैं।
वर्तमान
वर्ममान काल में साहित्य की सीमाएँ और विस्तृत हुई हैं और हर विचार के लेखक अपने-अपने ढंग से उर्दू साहित्य को दूसरे साहित्यों के बराबर लाने में लगे हुए हैं। कवियों में "जोश", "फ़िराक़", "फ़ैज़", "मजाज़", "हफ़ीज", "साग़र", "मुल्ला", "रविश", "सरदार", "जमील" और "आज़ाद" के नाम उल्लेखनीय हैं, तो गद्य में कृष्णचंद्र "अश्क", हुसेनी, "मिंटो", हायतुल्लाह, इसमत, अहमद नदीम, ख्वाज़ा अहमद अब्बास अपना महत्त्व रखते हैं। 20वीं शताब्दी में आलोचना साहित्य की बड़ी उन्नति हुई। इसमें नियाज़, फ़िराक़, ज़ोर, कलीम, मजनूँ, सुरूर, एहतेशाम हुसैन, एजाज़ हुसैन, मुमताज़ हुसैन, इबादत इत्यादि ने बहुत सी बहुमूल्य पुस्तकें लिखीं।
20वीं शताब्दी में साहित्यिक स्कूलों के झगड़े समाप्त होकर विचारधाराओं के आधार पर साहित्यरचना होने लगी थी। अंग्रेजी साहित्य और शिक्षा के प्रभाव से छायावादी कविता को बढ़ावा मिला। फिर प्रजातंत्र और राष्ट्रीयता की भावना ने प्रगतिशील आंदोलन को जन्म दिया जो 1936 ई. से आरंभ होकर किसी न किसी रूप में अब तक चल रहा है। इस बीच में "मार्क्स" और "फ्रायड" ने भी लेखकों को भिन्न-भिन्न समूहों में बाँटा। कुछ लेखक मुक्त छंद में भी कविताएँ लिखने लगे, किंतु इस प्रकार के समस्त प्रयोग अभी तक अपनी जड़ें बहुत गहरी नहीं कर सके हैं।
समकालीन उर्दू साहित्य में नई काव्यरचना प्रयोगवाद, स्पष्टवाद, प्रतीकवाद और निरुद्देश्यवाद से बहुत प्रभावित हो रही है। नई कविता जीवन के सभी मूल्यों का बहिष्कार करती है क्योंकि नए कवि सामाजिक चेतना को काव्यरचना में बाधक मानते हैं। इसके अतिरिक्त नए कवि अपने व्यक्तित्व अपने व्यक्तित्व को सिद्ध करने के लिए भाषा, विचार, कला और साहित्य के सभी नियमों को तोड़ना आवश्यक समझते हैं। कुछ लोग इसी को विचार स्वतंत्रता का नाम भी देते हैं, किंतु यह बात अभी तक स्पष्ट नहीं हो सकी कि नई कविता लिखनेवाले एक ओर तो साहित्य और कला की सभी परंपराओं से अपना नाता तोड़ रहे हैं और दूसरी ओर वे अपनी विचारधारा को यूरोप और अमरीका के कुछ दार्शनिकों, लेखकों और कवियों की विचारधारा से मिलाने की अनथक चेष्टा कर रहे हैं। यह आधुनिकता उर्दू कहानी और उपन्यास को भी प्रभावित कर रही है। नई कविता, कहानी और उपन्यास को साहित्य के इतिहास में क्या स्थान मिलेगा, इस समय इस संबंध में कुछ नहीं कहा जा सकता।
मंगोलिया के विदेशी सम्बन्ध
अंतरराष्ट्रीय संगठन में भागीदारी
ASDB, आसियान (प्रेक्षक), ASEM, एस्कैप, एफएओ, जी -77, आईएईए, आईबीआरडी, आईसीएओ, ICCt, ICFTU, ICRM, आईडीए, आईएफएडी, आईएफसी, IFRCS, आईएलओ, अंतर्राष्ट्रीय मुद्रा कोष, IMO, इंटेलसेट, इंटरपोल, आईओसी, आईएसओ, ITU, NAM, OPCW, UN, UNCTAD, UNESCO, UNIDO, UPU, WCO, WHO, WIPO, WMO, WToO, WTrO, SCO (पर्यवेक्षक)
चीन गणराज्य द्वारा बार-बार वीटो की धमकी के कारण मंगोलिया 1961 तक संयुक्त राष्ट्र में शामिल नहीं हुआ, क्योंकि चीन मंगोलिया को अपने क्षेत्र का हिस्सा मानता था।
जगदेव पंवार
महाराजा जगदेव परमार वंश के प्रसिद्ध राजा हुए । अदिलाबाद (तेलंगण) से प्राप्त अभिलेखानुसार-
अर्थात- जिसका (जगदेव) पिता नरेश उदयादित्य था और भोजराज पितातुल्य था; जिन्होने वसुंधरा स्वामी (परमार वंश को) बन प्रतिष्ठा दिलाई।
परिचय
जगदेव परमार मालवा के राजा उदयादित्य के पुत्र थे। बारहवीं शताब्दी में इस प्रदेश ने एक ऐसा अनुपम रत्न प्रदान किया जिसने वीरता और त्याग के नये-नये कीर्तिमान स्थापित कर क्षात्र धर्म को पुनः गौरवान्वित किया। यह वीर थे जगदेव परमार। लोक गाथाओं में इन्हें वीर जगदेव पंवार के नाम से याद किया जाता है।
कुछ समय बाद यह सूचना पाकर कि सिद्धराज मालवा पर आक्रमण करने की तैयारियाँ कर रहा है, उसने अपना पद त्याग कर अपनी जन्मभूमि की रक्षा करने के लिए धारा नगरी चला आया। उसके पिता ने उसका बड़े स्नेह से स्वागत किया और रिणधवल के स्थान पर जगदेव को अपना उत्तराधिकारी नियुक्त किया। उदयादित्य की मृत्यु के पश्चात् जगदेव मालवा के सिंहासन पर बैठे। राजस्थान की लोक गाथाओं में वह जगदेव पंवार के नाम से जाने जाते है जबकि मालवा में लक्ष्मदेव के नाम से प्रसिद्ध हुये। जगदेव वि.सं. ११४३ (ई.स. १०८६) के लगभग मालवा के राजा बने। वह एक बड़ी सेना लेकर दिग्विजय के लिए निकले। बंगाल के पाल राजा पर आक्रमण कर वहाँ से बहुत से हाथी लूटकर लाये। इसके बाद चेदी प्रदेश के कलचुरियों पर आक्रमण करने के लिए बढे। उस समय वहाँ यश:कर्ण का राज्य था। यश:कर्ण साहसी योद्धा था और चम्पारण विजय कर कीर्ति प्राप्त की थी। किन्तु वह मालवा सेना के आक्रमण के सामने ठहर नहीं सका। जगदेव (लक्ष्मदेव) ने उसके राज्य को पद दलित किया और उसकी राजधानी त्रिपुरी को लूटा। उसने अङ्ग और कलिंग राज्य की सेनाओं को परास्त किया।
जगदेव ने दक्षिण भारतीय राज्यों पर भी आक्रमण किए थे। लेकिन दक्षिणी राज्यो में आपस में मैत्री होने से वह सफल न हो सके। मालवा के दक्षिण में चोलों का राज्य था। दोनों राज्यों के बीच बहुत कम दूरी रह गई थी। इस क्षेत्र पर अधिकार करने के लिए दोनों ही राज्य लालायित थे अतः दोनों में युद्ध होना अवश्यंभावी हो गया। जगदेव का चोल राजा कुलोतुंग प्रथम से संघर्ष हुआ। युद्ध में चोल पराजित हुए।
गुजरात के सीमान्त पहाड़ी क्षेत्रों में बर्बर पहाड़ी जनजातियाँ निवास करती थी जो सन्त, पुण्यात्मा ऋषियों को निरन्तर दुःख देते थे। जगदेव ने उन बर्बर जातियों को दण्डित किया। कांगड़ा जनपद के कीरों से युद्ध कर उन्हें परास्त किया। उसके समय में मुसलमानों ने मालवा पर चढ़ाई की। मुस्लिम सेना को कुछ प्रारम्भिक विजय प्राप्त हुई। किन्तु अंततः वे जगदेव द्वारा पीछे ढकेल दिए गए। जगदेव (लक्ष्मदेव) एक वीर योद्धा और निपुण सेनानायक थे। पश्चिमी भारत के लोग अब भी जगदेव के नाम का उसकी उच्च सामरिक दक्षता व बलिदान के लिए हमेशा स्मरण करते हैं। निश्चय ही वे ग्यारहवीं शती के अन्तिम चरण का एक उतुंग व्यक्ति थे। एक उल्का की तरह वह थोड़े समय के लिए मध्यभारत के क्षितिज में चमके और अपने पीछे चिरकीर्ति छोड़ कर लोप हो गये। शासक के रूप में वह अत्यन्त दयालु, प्रजा वत्सल और न्यायकारी राजा थे। सम्राट विक्रमादित्य और राजा भोज की उदात्त परम्पराएं इन्होंने पुनः शुरु की। वेष बदल कर ये जनता की वास्तविक स्थिति का पता लगाने जाया करते थे। प्रजा की भलाई के अनेक कार्य किये। इनका शासन काल लगभग वि.सं. ११५२ (ई.स. १०९५) तक रहा।
रमैनी और बीजक
रमैनी या रमनिनी 'बीजक' की प्रस्तावना है। कबीर ने रमैनी द्वारा हिंदू एवं मुस्लिम दोनों को समान रूप से धार्मिक शिक्षा दी है और अपने विचारों को निर्भयतापूर्वक समाज के समक्ष रखा है। रमैनी में चौरासी पद हैं। प्रत्येक पद में स्वतंत्र विचार हैं। प्रथम रमैनी में सृष्टि की उत्पत्ति का वर्णन, समष्टि और व्यष्टि भाव से किया गया है। द्वितीय रमैनी में व्यष्टि रूप से जीव तथा माया की त्रिगुणात्मक फाँस में जीवात्माओं के फँस जाने का वर्णन किया गया है। तीसरी एवं चौथी रमैनी में अनेक वाणियों एवं कर्मों के जाल का वर्णन किया गया है। पंचम पद में द्वंद्व के फंदे को मुक्ति का बाधक बतलाया गया है और छठे में आत्मा के असंग ज्ञान से माया के संग के परित्याग का विवेचन किया गया है। सातवें से लेकर दसवें तक वेदांत की चर्चा के साथ माया के बंधन और उनसे छूटने के मार्ग पर प्रकाश डाला गया है।
रमैनी में चार स्थलों पर जीवों को चेतावनी दी गई हैं। सर्वप्रथम ग्यारहवें पद में जीवों को संबोधित किया गया है कि भोगों की वासना, उन्हें माया के बंधनों में फाँस देती है। इक्कीसवे एवं बाइसवें पदों में यह चेतावनी दी गई है कि इस अपार दु:खमय जगत्‌ में केवल दु:ख ही दु:ख है। अत: विवेक धारण करना आवश्यक है। चौवालीसवें पद में तीसरी बार कबीर ने जीवों को बतलाया है कि सतसंग से सन्मार्ग मिलता है। अंतिम याने, चौरासीवें पद में चौथी बार उद्बोधन किया है कि मनुष्य स्वयं सचेत नहीं होता अत: स्वप्रमय संसार से मुक्ति नहीं पाता। यदि वह स्वयं चेते तो वह एक हो जाए।
रमैनी के शेष पदों में भ्रमजाल, अभिमान, अज्ञान, अविद्या, कर्मबंधन, संसारी गुरुओं की कहानी, जीव, ईश्वर और मन का ताना बाना और उसकी दशा, जैन आदि मत की समीक्षा, शास्त्रव्यवसायी पंडितों की दशा, ज्ञान की आवश्यकता, संसार की अनित्यता, माया ओर मन की प्रबलता, हठयोगियों की दशा, मनुष्य जाति का निरूपण, शैव हठयोगियों तथा वाचक ब्रह्मज्ञानियों की दशा, अवतारवाद, मायाफाँस और उसका विनाश, कालपुरुष और जीव का स्वरूप, विवेक की आवश्यकता, संसारवृक्ष की विलक्षणता एवं क्षत्रिय कर्तव्यविचार का आध्यात्मिक विवेचन किया गया है। कायागढ़ जीतने पर अधिक बल दिया गया है।
कबीर के बीजक ग्रंथ का वास्तविक सार एवं आध्यात्मिक रहस्य रमैनी में मिलता है जो प्राय: चौपाई छंद में हैं।
बीजक
गुप्तधन को बतानेवाले सांकेतिक लेख को 'बीजक' कहते हें। कबीर साहब की वाणियों को पुस्तक के रूप में भागोदास ने संकलित किया जो बीजक के नाम से विख्यात है। बीजक की भाषा ठेठ प्राचीन पूर्वी है। बीजक के सांकेतिक शब्द 'राम' का तात्पर्य अवतारी राम से और अधिकतर शुद्ध स्वरूप चैतन्य से है। इसी प्रकार हरि, जादवराम, गोविंद, गोपाल आदि का भी उसी अर्थ में प्रयोग किया गया है। मन के लिए मच्छ, मांछ, मीत, जुलाहा, साउज, सियार, रोझ, हस्ती, मतंग, निरंजन आदि का प्रयोग किया गया है। पुत्र, पारथ, जुलाहा, सिंह, मूलस, भँवरा, योगी आदि शब्द जीवात्मा को सूचित करते हैं। माया के बोधक शब्द माता, नारी, छेरी, गैया, बिलैया आदि और संसार के बोधक शब्द सायर, बन, सीकस आदि हैं। इसी प्रकार नर-तन के लिए यौवन, दिवस, दिन और इंद्रियों के लिए सखी, सहेलरी आदि सांकेतिक शब्दों का प्रयोग हुआ है। इसी ग्रंथ में 'हंस कबीर' मुक्तात्मा सूचक है, 'कहहिं कबीर' गुरुवचन (कबीर के लिए) कहैं कबीर 'और' 'कबीर' अन्योक्ति का, 'दास कबीर' ईश्वर के उपासकों का और 'कबीरा' तथा 'कबिरन' अज्ञानी तथा वंचक गुरुओं के लिए प्रयुक्त हुआ है।
बीजक ग्रंथ को स्पष्ट रूप से ग्यारह प्रकरणों में विभक्त किया गया है। प्रथम प्रकरण 'रमैनी' के नाम से प्रसिद्ध है, जिसका वर्णन ऊपर किया जा चुका है।
बीजक का दूसरा प्रकरण 'शब्द' कहलाता है। इसमें कबीर के 115 शब्दों का मार्मिक विवेचन है। कबीर ने क्रमश: सद्गुरुभक्ति, सदैव जाग्रत रहने का बोध, घर का झगड़ा, यह 'भ्रमभूत सकल जग खाया', माया की प्रबलता, चेतन की सत्ता, व्यापकता और प्रकाशता का वर्णन, मायिक अवतारों का वर्णन, जीवों की मूढ़ता, हिंदू और मुसलमानों के मतों की आलोचना, पुरोहित की समालोचना, प्रेमप्रथा और आत्मतुष्टि, माया की प्रबलता और उससे छूटने का उपाय, अध्यास फाँस, हिंसारत और प्रतिग्रहपरायण ब्राह्मणों की दशा, अवतारमीमांसा, राजमजपन विधि, रामरस का पान, भ्रम और आडंबर, सत्य-पद-प्रदर्शन, पुरुषोत्तम की बलिहारी, भक्तिविचार, विश्वात्मदर्शन, ज्ञानलक्षण भक्ति, वाणीरूप अद्भुत गाय, ब्रह्म ज्योति आदिक आनात्मोपासकों को उपदेश, राम और रहीम की एकता, प्रपंची गुरुओं की संगति का फल, शिक्षा और उद्बोधन, शरीरवियोग, निज भक्तों के लक्षण तथा हंसस्थिति, नामोपासकों की धारणा, मोहजाल, गुरुपद, आत्मविमुखता, अंधविश्वास, छूआछूत विचार ज्ञानियों की स्थिति, स्वरूपस्थिति एवं तत्वविचार, अनोखी नारी, मनुष्यों की अज्ञानता, मन की लीला, अनधिकार चर्चा, संसारतरु, 'कोइ काहू का हटा न माना, झूठा खसम कबीर न जाना, अंधा कहे अंधा पतियाय, जस विसवा का लगन धराय, सुरति (वृत्ति) के निरोध की आवश्यकता, बंध्य ज्ञानी (वाचक ज्ञानी) और हठयोगियों की दशा, कामना अग्नि का विचार, माया, अहिंसा, सहज भावना, एवं कल्पना का विचार, अमृत वल्ली, वीजेश्वरवादियों के मत की आलोचना, मन की कल्पना, शब्द और शब्दी, मांसभक्षण एवं चेतन की व्यापकता का विचार, शरीर की असारता, भारी भ्रम, जीवात्मा के स्वरूप का परिचय, एकजातिवाद (मनुष्य जाति), निज भ्रम विचार, स्वावलंबन विचार, ज्ञानोदय दशा का वर्णन, शून्यवाद, निरास तथा आत्मोन्मुखता, जीवित मुक्ति विचार, सुगम भक्ति (रामोपासना) का विचार, हिंस और अभक्ष्य-भक्षण-विचार, धर्म का पाखंड, धन और धाम की ममता का विचार, चेतावनी, स्मरणीय वस्तु 'तत्व', दु:खमय जगत्‌, संसार व्यवहार, ब्रह्मज्योति के पासकों से प्रश्न, कलि की प्रबलता का विचार, पाखंडविचार, नामचर्चा और आदि तथा अंतिम अवस्था का विचार, सहज योग, विंहगममार्ग, संवाद और उपदेश, भ्रमभूत विचार, कर्म एवं कामनाओं का विचार, अवतारोपासना का विचार, प्रारब्ध-फल-विचार, जीव पर मन की सेना का आक्रमण, आत्मदर्शन तथा आत्मपरिचय, मन का साम्राज्य, तत्वोपदेश एवं स्वरूपविस्मृति के वर्णन इत्यादि का चित्रण किया है।
बीजक का तीसरा प्रकरण 'ज्ञान चौंतीसा' के नाम से प्रसिद्ध है। इन चौंतीस पदों में कबीर ने हठयोग की समीक्षा की है। बीजक का चौथा प्रकरण 'विप्रमतीसी' के नाम से विख्यात है। इसमें विप्रकर्म मीमांसा का विशुद्ध वर्णन किया गया है। बीजक का पाँचवाँ प्रकरण 'कहरा प्रकरण' कहलाता है। इसमें सहजावस्था विषयासक्ति से आत्मप्रतीति का अभाव, आत्मपूजा, रामनाम के व्यवसायी, संसार की असारता का विचार, आत्मपरिचय की आवश्यकता का उल्लेख, संसार की असारता और विनाशिता, शरीर की हीनता और अनित्यता, राम राजा का आत्मपरिचय और राम कहानी, ननद और भावज का प्रपंच, गाली शब्द और माया के आखेट खेल का निरूपण किया गया है। बीजक का छठा और सातवाँ प्रकरण बसंत के नाम से विदित है। इनमें नित्य वसंत और अनित्य के साथ साथ मायिक वसंत, कर्मी और उपासकों की सम्मिलित प्रार्थना, झीनी माया, की कठपुतली का खेल, माया का विद्युद्विलास, 'अनित्यता', अहंकार की प्रबलता का विचार, काशी-सेवन-विधि एवं प्रबोधन का स्पष्ट वर्णन किया गया है।
बीजक के आठवें प्रकरण 'चाचर' में माया के फगुवा खेल एवं धोखे की टट्टी का विशद वर्णन है। बीजक के नवें प्रकरण 'बेली' में हंसोद्बोधन चेतावनी एवं जीवोद्बोधन चेतावनी का खरा विवरण है। बीजक का दसवाँ प्रकरण 'विरहुली' कहलाता है। इसमें कबीर ने तत्वोपदेश दिया है। बीजक का अंतिम 11वाँ प्रकरण 'हिंडोला' के नाम से विख्यात है। इसमें भ्रम का झूला, लोक लोकांतरों का झूला, मनमोहन झूले की रसीली पेंगे, प्रातिस्विक झूलों का वर्णन एवं साखी का विवरण है।
बमिया गाँव, सनहौला (भागलपुर)
बमिया सनहौला, भागलपुर, बिहार स्थित एक गाँव है।
टोटाम, सल्ट तहसील
टोटाम, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पाखण्ड
पाखण्ड किसी व्यक्ति की वह चारित्रिक विशेषता है जो अपने पास अच्छे गुण, नैतिकता और सिद्धान्तों के होने का दिखावा करता है किन्तु वे उसके पास होती नहीं हैं।
बडौत (तहसील), बागपत
यह तहसील बागपत जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 154 गांव हैं।
पॉल स्टर्लिंग
उन्होंने मार्च 2008 में इंटरकॉन्टिनेंटल कप में आयरलैंड के लिए खेलते हुए प्रथम श्रेणी क्रिकेट में डेब्यू किया। उसी वर्ष स्टर्लिंग ने एक दिवसीय अंतरराष्ट्रीय (वनडे) में अपनी शुरुआत की। मिडलसेक्स के युवा पक्षों और सेकंड इलेवन का प्रतिनिधित्व करने के बाद, स्टर्लिंग ने दिसंबर 2009 में क्लब के साथ एक अनुबंध पर हस्ताक्षर किए। एक महीने बाद उन्हें क्रिकेट आयरलैंड के साथ एक अनुबंध दिया गया, जिससे उन्हें बोर्ड के साथ पूर्णकालिक अनुबंध के साथ छह खिलाड़ियों में से एक बना दिया गया। उन्होंने क्रमश: 2010 और 2011 में मिडिलसेक्स के लिए अपना टी-20 और 2020 में लिस्ट ए डेब्यू किया।
दिसंबर 2018 में, वह 2019 सीज़न के लिए क्रिकेट आयरलैंड द्वारा केंद्रीय अनुबंध से सम्मानित किए जाने वाले उन्नीस खिलाड़ियों में से एक था।
अनिका कोलान
अनिका कोलन (जन्म 18 अगस्त 2006) एक अमेरिकी क्रिकेटर हैं जो संयुक्त राज्य अमेरिका की महिला राष्ट्रीय क्रिकेट टीम के लिए खेलती हैं।
सितंबर 2021 में, चौधरी को मेक्सिको में 2021 आईसीसी महिला टी20 विश्व कप अमेरिका क्वालीफायर टूर्नामेंट के लिए अमेरिकी महिला ट्वेंटी 20 अंतर्राष्ट्रीय (मटी20आई) टीम में नामित किया गया था। उन्होंने ब्राजील के खिलाफ टूर्नामेंट के शुरुआती मैच में 18 अक्टूबर 2021 को मटी20आई की शुरुआत की। अगले महीने, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए अमेरिका की टीम में भी नामित किया गया था। 25 नवंबर 2021 को, वह जिम्बाब्वे के खिलाफ अमेरिका के टूर्नामेंट के दूसरे मैच में खेली।
घर में राम गली में श्याम (1988 फ़िल्म)
घर में राम गली में श्याम 1988 में बनी हिन्दी भाषा की फ़िल्म है।
ऐक़्विनी
ऐक़्विनी ऐक़्विडे कुल के ऐक़्विने उपकुल के हेरबिवोर स्तनधारियों का एक वंश समूह हैं, जो विश्व भर में रहते आएँ हैं (सिवाय ऑस्ट्रेलिया के)।
भागीरथी पर्वत १
भागीरथी पर्वत १ (Bhagirathi Parbat I) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित एक पर्वत है। यह भागीरथी पुंजक के चार पर्वतों में सबसे ऊँचा है और विश्व का 393वाँ सबसे ऊँचा पर्वत है।
हरिका वेलूदुरथी
हरिके वेलूदुरथी (जन्म 11 अगस्त 1998) एक भारतीय महिला बैडमिंटन खिलाड़ी है।
बीडब्ल्यूएफ अंतरराष्ट्रीय चुनौती/श्रृंखला
महिलाओं के डबल्स
मातृवंश समूह जेटी-पूर्व
अनुमान है के जिस स्त्री से यह मातृवंश शुरू हुआ वह आज से लगभग ४२,६०० से ६७,१०० वर्ष पहले जीवित थी।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
फकीरचंद कोहली
फकीरचंद कोहली  को सन २००२ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये महाराष्ट्र से हैं।
गुरी इवानोविच मारचुक
गुरी इवानोविच मारचुक  को सन २००२ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये रूस से हैं।
पूर्णजन्तु
पूर्णजन्तु या होलोज़ोआ (Holozoa) जीवों का एक समूह हैं, जिसमें प्राणी और उनके सबसे करीबी एक-कोशीय रिश्तदार शामिल हैं, पर फफूंद शामिल नहीं है।
हम हैं राही प्यार के
हम हैं राही प्यार के 1993 की महेश भट्ट द्वारा निर्देशित और ताहिर हुसैन द्वारा निर्मित हिन्दी भाषा की हास्य प्रेमकहानी फिल्म है। इसमें प्रमुख भूमिकाओं में आमिर खान और जूही चावला है। रिलीज होने पर, फिल्म ने जूही चावला के लिये फ़िल्मफ़ेयर सर्वश्रेष्ठ अभिनेत्री पुरस्कार प्राप्त किया और फ़िल्मफ़ेयर सर्वश्रेष्ठ फ़िल्म पुरस्कार भी पाया।
संक्षेप
राहुल मल्होत्रा ​​(आमिर खान) एक परिधान कंपनी का रखवाला है जिस पर श्री बिजलानी को एक लाख शर्ट का लंबित ऑडर है। राहुल अपनी मृत बहन के शरारती बच्चों का अभिभावक भी हैं। जिनके नाम है: सनी, मुन्नी और विकी। उसे बच्चों को संभालना मुश्किल लगता है। जब बच्चे ज्यादा परेशान करते हैं तो राहुल उन्हें उनके कमरे में बंद करके उन्हें दंडित करता है। हालांकि, बच्चे भाग जाते हैं और शहर में मेले के लिए चले जाते हैं।
वैजयंती (जूही चावला) एक दक्षिण भारतीय व्यापारी और संगीत प्रेमी की चुलबुली बेटी है। उसके पिता चाहते हैं कि वह नटराजन से शादी करें, जो संगीतज्ञ है और कुछ हद तक डरावना भी है। वैजयंती ने उससे शादी करने से इंकार कर दिया। इसलिये सजा के रूप में उसे भी कमरे में बंद कर दिया गया। वो भी भाग जाती है। वह मेले में तीन बच्चों से मिलती है और वे दोस्त बन जाते हैं। वैजयंती बताती है कि उसके पास कोई घर नहीं है इसलिए बच्चे उसे अपने साथ रहने के लिए आमंत्रित करते हैं।
राहुल से वैजयंती को छिपाने के लिए बच्चे बड़ी हद तक जाते हैं। उल्लसित अनुक्रमों की एक पंक्ति में, वे विजययंती की खोज से पहले राहुल से हमेशा एक कदम आगे रहते हैं। दो रात बाद हालांकि, वैजयंती का पर्दाफाश हो जाता है। राहुल देखता है कि बच्चे उससे प्यार करते हैं, इसलिए वह उन्हें बच्चों की दाई के रूप में नौकरी देता है। वैजयंती राहुल और बच्चों के साथ रहना शुरू कर देती है और धीरे-धीरे उससे प्यार करने लगती है।
संगीत
फ़िल्म का संगीत, संगीतकार जोड़ी नदीम-श्रवण द्वारा रचित है और गीत समीर द्वारा लिखे गए हैं।
नामांकन और पुरस्कार
विजेता
नामांकन
मर्दानगी
पौरुष्य या पुरुषत्व पुरुषों और बालकों से जुड़ी विशेषताओं, व्यवहारों और भूमिकाओं का एक समूह है। पौरुष्य को सैद्धान्तिक रूप से सामाजिक रूप से निर्मित के रूप में समझा जा सकता है, और इस बात का भी प्रमाण है कि पौरुष्य माने जाने वाले कुछ व्यवहार सांस्कृतिक कारकों और जैविक कारकों दोनों से प्रभावित होते हैं।   पौरुष्य किस सीमा तक जैविक या सामाजिक रूप से प्रभावित है यह वाद विवाद का विषय है। यह जैविक पुल्लिंग या पौंस्य की परिभाषा से भिन्न है, क्योंकि कोई भी पौरुष्य लक्षण प्रदर्शित कर सकता है। पौरुष्य के मानक विभिन्न संस्कृतियों और ऐतिहासिक अवधियों में भिन्न होते हैं।
ऐतिहासिक रूप से, श्मश्रु वृद्धि जैसे मर्दाना गुणों को पौरूष और नेतृत्व के संकेत के रूप में देखा गया है।
राम्या तुलसी
राम्या तुलसी (जन्म 30 जनवरी, 1996) एक बैडमिंटन खिलाड़ी जो PBLमें चेन्नई स्मेशर्स टीम के साथ जुड़ी हैं ।  ये
गाडी, रानीखेत तहसील
गाडी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रामानुज वरदराज पेरुमल
रामानुज वरदराज पेरुमल  को सन २००२ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये केरल से हैं।
मेरे अंगने में
मेरे अंगने में भारतीय हिन्दी धारावाहिक है। इसका प्रसारण स्टार प्लस पर 15 जून 2015 से शुरू हुआ। यह धारावाहिक दर्शको के बीच काफी लोकप्रिय था शाम वाले स्लॉट में भी इस धारावाहिक ने काफी अच्छी प्रतिक्रियाएं हासिल की। इस धारावाहिक का अंतिम प्रसारण 6 अगस्त 2017 में किया गया। इस धारावाहिक को स्टार के अन्य चैंनल स्टार उत्सव में पुनः प्रसारित किया गया।
कहानी
यह कहानी मुग़लसराई, उत्तर प्रदेश की है, जहाँ श्रीवास्तव परिवार रहता है। जिसमें शांति देवी या दादी घर की मुखिया हैं। सभी उनकी बात मानते हैं। लेकिन इस परिवार को तब झटका लगता है, जब इनकी नातिन रिया घर आती है। और दादी सास और पोत बहु के बीच विचारो की जंग शुरू हो जाती है। दोनों के बीच की लड़ाई हास्य भी उत्पन्न करती है। और इसी तरह इनकी ज़िन्दगी चलती रहती है। कुछ समय बाद रिया गर्भवती हो जाती है इससे सभी परिवार वाले काफी खुश होते है लेकिन बच्चे को जन्म देते समय रिया की मौत हो जाती है। शिवम् रिया की मौत के कारण अपनी बच्ची से नफरत करने लगता है जिसका सभी परिवार वाले विरोध करते है। इसी समय शांती सदन में चरनी(आरती) नाम की तलाकशुदा लड़की का प्रवेश होता है। आरती सभी को डर से अपने तलाकशुदा होने की बात छुपाती है इस डर से के सभी उसकी सच्चाई जानने के बाद उसे घर से निकाल देंगे। इस तरह कुछ दिन बीत जाते है।  आरती और बच्चे में काफी लगाव हो जाता है। इसि समय अमित भी चरनी को पसंद करने लगता है और अपनी पत्नी रानी से बदला लेने के लिए चरनी से शादी करने का फैसला लेता है। इनकी शादी तय हो जाती है लेकिन रानी और चरनी दोनों इससे खुश नहीं होते है और शादी रोकने की कोशिश करते है और आखिर में अमित शादी के मंडप से भाग जाता है, इस समय शिवम् चरनी की मांग भर देता है जिससे चरनी की तलाकशुदा होने की बात सबके सामने आ जाती है और सभी उससे नफरत करने लगते है। लेकिन धीरे धीरे चरनी सबका दिल जीत लेती है इसप्रकार 772 कड़ियों के बाद इस कहानी का सुखद अंत हो जाता है।
प्रकाश-विद्युत प्रभाव
जब कोई पदार्थ (धातु एवं अधातु ठोस, द्रव एवं गैसें) किसी विद्युच्चुम्बकीय विकिरण (जैसे X-किरण, दृश्यमान प्रकाश आदि) से उर्जा शोषित करने के बाद इलेक्ट्रॉन उत्सर्जित करता है तो इसे प्रकाश-वैद्युतिक प्रभाव कहते हैं। इस क्रिया में जो इलेक्ट्रॉन निकलते हैं उन्हें "प्रकाश-इलेक्ट्रॉन" कहते हैं।
वर्ष 1887 में हर्त्स ने एक प्रयोग किया, जिसमें कुछ धात्वों (जैसे- पोटैसियम, रुबिडियम, सीज़ियम, इत्यादि) की सतह पर उपयुक्त आवृत्ति वाला प्रकाश डालने पर इलेक्ट्रॉन निकलते हैं। इस प्रयोग से प्राप्त परिणाम इस प्रकार हैं-
धातु की सतह पर प्रकाशपुंज के टकराने को फोटॉनों के पुंज का टकराना समझा जा सकता है। जब कोई पर्याप्त ऊर्जा वाला फोटॉन धातु के परमाणु के इलेक्ट्रॉन से टकराता है, तो वह इलेक्ट्रॉन को परमाणु से तुरन्त बाहर निकाल देता है। फोटॉन की ऊर्जा जितनी अधिक होगी, उतनी ही ऊर्जा वह इलेक्ट्रॉन को देगा और निष्कासित इलेक्ट्रॉन की गतिज ऊर्जा उतनी ही अधिक होगी। दूसरे शब्दों में निष्कासित इलेक्ट्रॉन की गतिज ऊर्जा विद्युच्चुम्बकीय विकिरण की आवृत्ति के समानुपाती होगी। चूँकि टकराने वाले फोटॉन की ऊर्जा E = hƒ है और इलेक्ट्रॉन को निष्कासित करने हेतु आवश्यक न्यूनतम ऊर्जा W0 = hƒ0 (जिसे कार्य फलन कहते हैं), तो ऊर्जा में अन्तर (hƒ-hƒ0) प्रकाश-इलेक्ट्रॉन की गतिज ऊर्जा (Ek) में स्थानान्तरित हो जाती है। ऊर्जा संरक्षण का नियम का अनुसरण करते हुए निष्कासित इलेक्ट्रॉन की गतिज ऊर्जा निम्नोल्लेखित समीकरणों द्वारा दी जाती है जिन्हें प्रकाश-वैद्युतिक समीकरण कहा जाता है: जहाँ h प्लैंक स्थिरांक है, f और λ टकराने वाले फोटॉन की क्रमशः आवृत्ति और तरंगदैर्घ्य हैं, f0 और λ0 क्रमशः देहली आवृत्ति और तरंगदैर्घ्य हैं, c प्रकाश की गति है, ½mv² निष्कासित इलेक्ट्रॉन की गतिज ऊर्जा है।
बाहरी कड़ियाँ
अप्प्लेट
हरिपल सिंह अहलुवालिया
हरिपल सिंह अहलुवालिया  को सन २००२ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। ये दिल्ली से हैं।
दिन अमादेर (1977 फ़िल्म)
दिन अमादेर 1977 में बनी बंगाली भाषा की फिल्म है।
शारदा चरण मित्र
न्यायमूर्ति शारदाचरण मित्र (१७ दिसम्बर १८४८ - १९१७) भारत के न्यायविद, शिक्षाविद, स्वदेशी शिक्षा के प्रबल समर्थक, समाजसुधारक तथा पत्रकार थे। आप स्त्री-शिक्षा के प्रबल समर्थक थे। बंगाल के ऐसे मनीषी थे जिन्होने भारत जैसे विशाल बहुभाषा-भाषी और बहुजातीय राष्ट्र को एक सूत्र में बांधने के उद्देश्य से ‘एक लिपि विस्तार परिषद‘ की स्थापना की थी और परिषद की ओर से 1907 में ‘देवनागर‘ नामक मासिक पत्र निकाला था जिसमें तेलुगु, कन्नड, बांग्ला आदि भाषाओं के लेख देवनागरी लिपि में परिवर्तित करके प्रकाशित किये जाते थे। बीच में कुछ व्यवधान के बावजूद यह पत्र उनके जीवनपर्यन्त अर्थात्‌ सन्‌ 1917 तक निकलता रहा।
जीवनी
जस्टिस शारदाचरण मित्र का जन्म सत्रह दिसम्बर 1848 को कलकत्ता में हुआ था। जब वे मात्र 6 वर्ष की आयु के थे तभी उनकी मां का देहान्त हो गया और जब वे आठवीं में पढ़ रहे थे तभी उनके पिता दिवंगत हो गए। 1870 ई0 में उन्होंने कलकत्ता विश्वविद्यालय से बीए किया और उसी वर्ष केवल एक माह बाद उन्होंने एमए की परीक्षा भी दे दी और इन दोनों परीक्षाओं में प्रथम स्थान प्राप्त किया। इसके पहले शायद किसी ने इतनी कम अवधि में एमए की उपाधि नहीं प्राप्त की होगी।
कलकत्ता विश्वविद्यालय से शिक्षा ग्रहण करने के बाद 21 वर्ष की आयु में ही वे प्रेसीडेंसी कॉलेज, कलकत्ता में अंग्रेजी के प्राध्यापक बन गए। बाद में बीएल की उपाधि प्राप्त की और कुछ दिन तक कलकत्ता हाई कोर्ट में प्रैक्टिस करने के बाद उसी में न्यायाधीश के पद पर प्रतिष्ठित हुए। इस पद पर वे 1904 से 1908 तक रहे। इसके पूर्व में 1878 से 1880 तक कलकत्ता नगर निगम के पार्षद, 1884 से 1890 तक बंगाल टेक्स्ट बुक कमेटी के सदस्य, 1885 में कलकत्ता विश्वविद्यालय के कला संकाय के अधिष्ठाता (डीन) नियुक्त हुए। वकालत के साथ-साथ आप 'हाबड़ा हितकारी' तथा अन्य पत्रों का सम्पादन भी करते थे। 1884 में जिस समय अभिजात्य वर्ग में अंग्रेजी शिक्षा के प्रति घोर आकर्षण था, उस समय उन्होंने कलकत्ता आर्य विद्यालय की नींव डाली। वे कलकत्ता के प्रतिष्ठित बंगीय साहित्य परिषद के उपाध्यक्ष और बाद में अध्यक्ष रहे।
हिन्दी एवं देवनागरी की सेवा
'देवनागर' के प्रवेशांक में उसके उद्देश्यों के बारे में इस तरह प्रकाश डाला गया-
बसटिकिया गाँव, सनहौला (भागलपुर)
बसटिकिया सनहौला, भागलपुर, बिहार स्थित एक गाँव है।
राजस्थान विधानसभा के अध्यक्षों की सूची
प्रथम विधानसभा उपाध्यक्ष लाल सिन्ह शक्तावत थे भारतीय राज्य राजस्थान में राजस्थान विधानसभा का मुखिया अध्यक्ष होता है। राजस्थान के प्रथम प्रोटम स्पीकर महारावल संग्राम सिंह । राजस्थान में १५ विधानसभा में mukhmntri अशोक गहलोत है
राजस्थान विधानसभा अध्यक्ष
यह सूची राजस्थान विधान सभा के अध्यक्षों की सूची है।
सुरिनसर झील
सुरिनसर झील (Surinsar Lake) भारत के जम्मू और कश्मीर प्रदेश के जम्मू ज़िले में स्थित एक झील है। यह जम्मू शहर से 42 किमी दूर घने वनों और पर्वतों से घिरे एक क्षेत्र में है। इस से लगभग 9 किमी दूर मानसर झील स्थित है और मानसर-सुरिनसर को कभी-कभी जुड़वा झीलों के रूप से देखा जाता है। इन दोनों के बीच सुरिनसर मानसर वन्य अभयारण्य स्थित है। दोनों झीलों का हिन्दू आस्था में धार्मिक महत्व है।
भागीरथी पर्वत २
भागीरथी पर्वत २ (Bhagirathi Parbat II) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित एक पर्वत है। यह भागीरथी पुंजक के चार पर्वतों का दूसरा सबसे ऊँचा है।
हल्द्वानी विधानसभा निर्वाचन क्षेत्र, उत्तराखण्ड
विधायक
2012 के विधानसभा चुनाव में इंदिरा हृदयेश इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
मातृवंश समूह जेटी
मनुष्यों की आनुवंशिकी (यानि जॅनॅटिक्स) में मातृवंश समूह जेटी या माइटोकांड्रिया-डी॰एन॰ए॰ हैपलोग्रुप JT एक मातृवंश समूह है। इसकी दो शाखाएँ - मातृवंश समूह जे और मातृवंश समूह टी - यूरोप और मध्य पूर्व में काफ़ी फैली हुई हैं।
हल्द्वानी विधानसभा निर्वाचन क्षेत्र, उत्तराखण्ड
विधायक
कालक्रम
मातृवंश समूह जेटी
अनुमान है के जिस स्त्री से यह मातृवंश शुरू हुआ वह आज से लगभग ५०,३०० वर्ष पहले दक्षिण पश्चिमी एशिया में रहती थी।
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
टोबियास विसे
टोबियास विसे (जन्म 21 जनवरी 1991) एक डच क्रिकेटर है। उन्होंने 1 जुलाई 2015 को नेपाल के खिलाफ नीदरलैंड्स के लिए ट्वेंटी-20 अंतरराष्ट्रीय में पदार्पण किया। उन्होंने 19 जुलाई 2017 को संयुक्त अरब अमीरात के खिलाफ नीदरलैंड के लिए अपनी लिस्ट ए की शुरुआत की। उन्होंने 15 अगस्त 2017 को 2015-17 आईसीसी इंटरकांटिनेंटल कप में नीदरलैंड के लिए प्रथम श्रेणी में पदार्पण किया।
खेकड़ा (तहसील), बागपत
यह तहसील बागपत जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 53 गांव हैं।
फ्रैंक पल्लोन
फ्रैंक पल्लोन  को सन २००२ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये संयुक्त राज्य अमेरिका से हैं।
सुशांतकुमार भट्टाचार्य
सुशांतकुमार भट्टाचार्य  को सन २००२ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये यूनाइटेड किंगडम से हैं।
पृष्ठध्रुव
पृष्ठध्रुव या ऑपिस्थोकॉण्ट (opisthokonts) (यूनानी: ὀπίσθιος (opísthios) = "पीछे, पृष्ठ" + κοντός (kontós) = "ध्रुव" अर्थात् "कशाभिका") या कीपजन्तु सुकेन्द्रिकों का एक विशाल समूह हैं, जिसमें प्राणी जगत और फफूंद जगत दोनों शामिल हैं, व इसमें सुकेन्द्रिकीय सूक्ष्मजीव भी शामिल हैं जो कभी कभी परासंघीय संघ कीपजन्तु में समूहबद्ध किएँ जाते हैं (पारम्परिक रूप से प्रोटिस्ट जगत को सौंपे जाते हैं)।
डंगूला, सल्ट तहसील
डंगूला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
हिपोक्रेटिस
हिपोक्रेटिस, या बुकरात, प्राचीन यूनान के एक प्रमुख विद्वान थे। ये यूनान के पाश्चात्य चिकित्सा शास्त्र के जन्म दाता थे। इन का जन्म ४६० - ३७० ई पूर्व माना जाता है। इन का जन्म प्राचीन यूनान के शहर कोस में हुवा। और मृत्यु शहर लारिस्सा में हुई।ऐसा माना जाता है कि इन्होने मानव रोगों पर प्रथम ग्रन्थ लिखा।इन्हे चिकीत्साशास्त्र का जनक भी कहते है।
गैरी एकड़मैन
गैरी एकड़मैन  को सन २००२ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये संयुक्त राज्य अमेरिका से हैं।
बांग्लादेश-रूस सम्बन्ध
बांग्लादेश-रूस सम्बन्ध
कीपजन्तु
कीपजन्तु या खोएनोज़ोआ (Choanozoa) (यूनानी: χόανος (choanos) "कीप" and ζῶον (zōon) "प्राणी") पृष्ठध्रुवों की रेखा से संबद्ध सुकेन्द्रिकों के एक संघ का नाम हैं। ऐसा प्रतीत होता हैं कि प्राणियों का उद्गम कीपजन्तुओं में हुआ था, कीपकशाभिकों के सहयोगी क्लेड के रूप में।
अस्मा महफूज़
अस्मा महफूज़ (अँग्रेजी:Asmaa Mahfouz, अरवी: أسماء محفوظ, जन्म: 01 फरवरी 1985), मिस्र की एक क्रांतिकारी ब्लॉगर, सामाजिक कार्यकर्ता और "अप्रैल 6 यूथ मूवमेंट" के संस्थापकों में से एक है। मज़दूर आन्दोलन से जुड़ी इस महिला ने काहिरा के तहरीर चौक पर मुबारक की दमनकारी सत्ता के ख़िलाफ नारेबाज़ी के साथ जो बग़ावत शुरू की, वह कुछ ही समय में एक जनविद्रोह में तब्दील हो गयी। इस जनविद्रोह के दबाव में मिस्र के तानाशाह हुस्नी मुबारक को इस्तीफा देना पड़ा।
बालीपुर गाँव, सनहौला (भागलपुर)
बालीपुर सनहौला, भागलपुर, बिहार स्थित एक गाँव है।
खड्गविलास प्रेस
खड्गविलास छापाखाना, पटना का प्रसिद्ध प्रेस था। उन्नीसवीं सदी के उतरार्ध में पटना का वह प्रेस बिहार का गौरव था। उस प्रेस और प्रकाशन संस्था पर शोध करके डाक्टरेट की उपाधि हासिल करने वाले डॉ॰ धीरेंद्र नाथ सिंह लिखते हैं, ‘आधुनिक हिंदी साहित्य को उजागर करने में इस प्रेस के योगदान का ऐतिहासिक मूल्य है।’ भारतेन्दु हरिश्चन्द्र द्वारा विरचित नाटक सत्य हरिश्चन्द्र इसी प्रेस से छपा था। इसी नाटक को पढ़कर गांधीजी के जीवन में निर्णायक मोड़ आया था। अब वह प्रेस तो नहीं है, पर आधुनिक हिंदी को उस प्रेस का योगदान अद्भुत है।
उत्तर प्रदेश के बलिया निवासी महाराजकुमार राम दीन सिंह ने सन् 1880 में पटना के बांकीपुर में खड्ग विलास प्रेस की स्थापना की थी। उन्होंने अपना जीवन शिक्षक के रूप में आरम्भ किया था तथा पाठ्य पुस्तकों और हिंदी पुस्तकों के अभाव ने उन्हें प्रकाशन व्यवसाय के लिए प्रेरित किया था। उन्होंने स्वयं पाठ्यपुस्तकें तैयार कीं और अन्य लोगों से पुस्तकें लिखवाईं। इन कृतियों का प्रकाशन खड्ग विलास प्रेस ने किया। भारतेन्दु बाबू हरिश्चन्द्र और उनके युग के लेखक यदि आधुनिक हिंदी साहित्य के निर्माता हैं तो निश्चय ही खड्ग विलास प्रेस और उसके संस्थापक को उनका एकमात्र प्रकाशक माना जाना उचित होगा। यदि महाराज कुमार राम दीन सिंह का सद्भाव और सहयोग न मिला होता तो भारतेंदु हरिश्चंद्र और उनके समकालीन साहित्यकारों को अपनी रचनाओं के व्यवस्थित प्रकाशन का इतना अच्छा सुयोग नहीं मिला होता।
इस प्रकाशन संस्थान ने भारतेंदु हरिश्चंद्र, पंडित प्रताप नारायण मिश्र, पंडित अम्बिका दत्त व्यास, पंडित शीतला प्रसाद त्रिपाठी, भारतीय सिविल सेवा में हिंदी के प्रतिष्ठापक फ्रेडरिक पिंकाट, आधुनिक हिंदी खड़ी बोली के प्रथम महाकाव्य प्रियप्रवास के प्रणेता पंडित अयोध्यासिंह उपाध्याय 'हरिऔध', पंडित दामोदर शास्त्री सप्रे, लाल खड्ग बहादुर मल्ल, शिवनंदन सहाय प्रभृति साहित्यकारों को प्रकाशकीय संरक्षण प्रदान किया और उनकी कृतियों के प्रकाशन पर मुक्तहस्त से व्यय किया।
हिंदी भाषी प्रदेशों में सबसे पहले बिहार प्रदेश में सन् 1835 में हिन्दी आन्दोलन शुरू हुआ था। इस अनवरत प्रयास के फलस्वरूप सन् 1875 में बिहार में कचहरियों और स्कूलों में हिंदी प्रतिष्ठित हुई, किन्तु पाठ्यपुस्तकों का सर्वथा अभाव था। खड्ग विलास प्रेस ने विभिन्न विषयों में पाठ्य पुस्तकें तैयार करा कर इनका प्रकाशन किया। साहब प्रसाद सिंह, उमानाथ मिश्र, चण्डी प्रसाद सिंह, काली प्रसाद मिश्र, प्रेमन पाण्डेय प्रभृति लेखकों ने इस दिशा में सक्रिय रूप से सहयोग किया था। साहब प्रसाद सिंह की ‘भाषा सार’ नामक पुस्तक सन् 1884 से 1936 तक बिहार के स्कूलों और कालेजों में पढाई जाती रही।
राम दीन सिंह का बचपन पटना जिले के तारणपुर गांव में बीता जहां उनके मामा का घर था। राम दीन सिंह के पुत्र सारंगधर सिंह भी एक बुद्धिजीवी राजनेता और स्वतंत्रता सेनानी थे। वे सन् 1937 में डॉ॰ श्रीकृष्ण सिंह के नेतृत्व में बने मंत्रिमंडल में संसदीय सचिव थे। बाद में वे बिहार से संविधान सभा के सदस्य बने। उन्होंने 1952 से 1962 तक पटना को लोक सभा में प्रतिनिधित्व किया।
भागीरथी पर्वत ३
भागीरथी पर्वत ३ (Bhagirathi Parbat III) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित एक पर्वत है। यह भागीरथी पुंजक के चार पर्वतों का तीसरा सबसे ऊँचा है।
लोनावो त्सोटोबे
लोनावाबो लेनोक्स त्सोटसोबे (जन्म 7 मार्च 1984) एक पूर्व दक्षिण अफ्रीकी क्रिकेटर हैं, जो डॉल्फिन और भाई के लिए नोमसेन्ज़ी त्सोटसोब के साथ खेला करते थे।
अप्रैल 2011 में, सोतसोबे ने इंग्लिश काउंटी क्रिकेट में एसेक्स काउंटी क्रिकेट क्लब के लिए एक विदेशी खिलाड़ी के रूप में खेलने के लिए हस्ताक्षर किए। उनका फॉर्म डूबा और काउंटी चैंपियनशिप के दूसरे डिवीजन में तीन प्रथम श्रेणी मैचों में पांच विकेट लेने के बाद उन्हें टीम से बाहर कर दिया गया। पांच एक दिवसीय मैचों में त्सोटोबे ने आठ विकेट लिए। उन्होंने स्थिति पर अपनी निराशा व्यक्त करते हुए कहा कि उन्होंने एसेक्स के साथ जो समय बिताया वह "उनके जीवन के सबसे बुरे दो महीने" थे।
अप्रैल 2016 में, उन्हें क्रिकेट साउथ अफ्रीका (सीएसए) द्वारा 2015-16 के राम स्लैम टी 20 चैलेंज में मैचों के संबंध में भ्रष्टाचार के आरोप लगाए गए थे। परिणामस्वरूप उन्हें सभी क्रिकेट से निलंबित कर दिया गया था। जुलाई 2017 में, भ्रष्टाचार की जांच पूरी होने के बाद, उन्हें आठ साल के लिए प्रतिबंधित कर दिया गया था।
प्रोजेरिया
प्रोजेरिया (Progeria) एक ऐसा रोग है जिसमें कम उम्र के बच्चों में भी बुढ़ापे के लक्षण दिखने लगते हैं। यह अत्यन्त दुर्लभ (rare) वंशानुगत रोग है। इसे 'हचिंगसन-गिल्फोर्ड प्रोजेरिया सिंड्रोम' या ''हचिंगसन-गिल्फोर्ड सिंड्रोम' भी कहते हैं।यह एक अत्यंत दुर्लभ ऑटोसोमल प आनुवंशिक विकार है जिसमें तेजी से उम्र बढ़ने के लक्षण बहुत कम उम्र में प्रकट होते हैं। प्रोगेरिया कई प्रोजेरोड सिंड्रोम में से एक है। प्रोजेरिया के साथ पैदा होने वाले लोग आमतौर पर अपने किशोरावस्था में लगभग बीस वर्ष तक जीवित रहते हैं। यह एक आनुवंशिक स्थिति है जो एक नए उत्परिवर्तन के रूप में होती है, और विरासत में जेनेटिक रुप से मिलती है, क्योंकि वाहक आमतौर पर संतानोतपत्ति नहीं कर सकते हैं। प्रोजेरिया शब्द समय से पहले उम्र बढ़ने के लक्षणों की विशेषता वाली सभी बीमारियों पर सख्ती से लागू होता है,यह अक्सर हचिन्सन-गिलफोर्ड प्रोजेरिया सिंड्रोम (एचजीपीएस) के संदर्भ में विशेष रूप से लागू किया जाता है।
गुड़ से मीठा इश्क
गुड से मीठा इश्क एक भारतीय ड्रामा टेलीविज़न सीरीज़ है, जिसका प्रीमियर 18 अप्रैल 2022 को हुआ था। यह स्टार भारत पर प्रसारित होता है और डिज़्नी+ हॉटस्टार पर डिजिटली स्ट्रीम होता है। यह स्टार जलसा की जोल नुपुर की रीमेक है। फिल्म फार्म इंडिया द्वारा निर्मित, इसमें पंखुड़ी अवस्थी रोडे, ईशान धवन, मीरा देवस्थले और अरहान बहल हैं
कथानक
काजल, एक शर्मीली लड़की है जो एक ट्रैवल गाइड है और फूल सिंह के अधीन काम करती है। वह अपनी मां के साथ रहती है और अक्सर उसके पिता की अनुपस्थिति के बारे में पूछताछ की जाती है। नील एक स्वतंत्र फोटोग्राफर हैं जो अपनी शर्तों पर जीवन जीते हैं और अपने परिवार और अपनी बहन परिधि के बहुत करीब हैं। परी अपने परिवार की सबसे बड़ी बच्ची है, जिसे विशेष देखभाल की जरूरत है। उसे अक्सर उसके चाचा द्वारा उसके गैरजिम्मेदार व्यवहार के लिए डांटा जाता है और उसे मानसिक कहा जाता है।
यह शो उनके लाइव को दिखाता है, परिस्थितियां नील की शादी काजल से करवाती हैं। हालांकि, नील के पिता और उनके परिवार को उनका रिश्ता मंजूर नहीं है। इसमें दिखाया गया है कि कैसे परी काजल और नील की स्वीकृति में अहम भूमिका निभाती है।
विकास
श्रृंखला की शूटिंग मार्च 2022 में शुरू हुई।
चीन तथा विश्व व्यापार संगठन
11 दिसम्बर 2001 को मंत्रिस्तरीय सम्मेलन के समझौते के बाद चीन विश्व व्यापार संगठन का सदस्य बन गया।
भट्टि
भट्टि संस्कृत के प्रसिद्द कवि थे। वे संस्कृत साहित्य के प्रमुख महाकाव्यकारों में से एक हैं जिनकी प्रसिद्द रचना रावणवधम् है जो वर्तमान में भट्टिकाव्य के नाम से अधिक जानी जाती है।
भट्टि का काल कम से कम ६४१ ई॰ से पूर्व है क्योंकि उनकी रचना में आये वर्णन के अनुसार उन्होंने श्रीधरसेन द्वारा शासित वलभी में रहकर इसकी रचना की थी और इस नाम के आखिरी शासक का प्रमाण ६२१ ई॰पू॰ ही मान्य है।
बुद्धायान
बुद्धायान प्राचीन भारत के प्रसिद्ध वैज्ञानिक थें।
गोवंश
गोवंश या बोविनाए (Bovinae) लगभग १४० प्रजातियों वाला जीववैज्ञानिक कुल है। इसमें मवेशी, गौर, भैंस, बायसन, आदि और कुछ चार सींगो वाले व सर्पिल सींगो वाले खुरदार प्राणी आते हैं। गौर इस पूरे कुल का सबसे भीमकाय प्राणी है। ध्यान दें कि सभी हिरण इस कुल का हिस्सा नहीं हैं।
लोलक
किसी खूंटी से लटके ऐसे भार को लोलक (pendulum) कहते हैं जो स्वतंत्रतापूर्वक आगे-पीछे झूल सकता हो। झूला इसका एक व्यावहारिक उदाहरण है।
आवर्त काल (Period of oscillation)
दोलन करता हुआ लोलक किसी एक बिन्दु जितने समय बाद पुनः वापस आ जाता है उसे उसका 'आवर्तकाल' कहते हैं। यदि लोलक का आयाम कम हो तो इसका आवर्तकाल आयाम पर निर्भर नहीं करता बल्कि केवल लोलक की लम्बाई और गुरुत्वजनित त्वरण के स्थानीय मान पर निर्भर होता है। लोलक का आवर्तकाल लोलक के द्रव्यमान पर भी निर्भर नहीं करता।
जहाँ L लोलक की लम्बाई है, तथा g उस स्थान पर गुरुत्वजनित त्वरण का मान है।
इस सूत्र से साफ है कि यदि आयाम (या स्विंग) कम हो तो आवर्तकाल अलग-अलग आयामों के लिये समान होगा। लोलक के इस गुण को 'समकालिकता' (isochronism) कहते हैं। अपने इसी गुण के कारण लोलक का उपयोग समयमापन (timekeeping) में खूब हुआ।
बिष्णुपुर गाँव, सनहौला (भागलपुर)
बिष्णुपुर सनहौला, भागलपुर, बिहार स्थित एक गाँव है।
लोलक
आवर्त काल (Period of oscillation)
किन्तु यदि आयाम बड़ा है तो आवर्तकाल नियत नहीं रहता बल्कि आयाम बढ़ने पर क्रमशः बढ़ता है। उदाहरण के लिये यदि आयाम θ0 = 23° हो तो आवर्तकाल का मान समीकरण (1) से प्राप्त मान से लगभग १% अधिक होगा।
लोलक के किसी भी आयाम (छोटे या बड़े) के लिये आवर्तकाल का मान निम्नलिखित अनन्त श्रेणी द्वारा दी जाती है-
लिसा रामजीत
लिसा रामजीत (जन्म 1 अक्टूबर 2004) एक अमेरिकी क्रिकेटर हैं। उन्होंने 17 मई 2019 को कनाडा के खिलाफ 2019 आईसीसी महिला क्वालीफायर अमेरिका टूर्नामेंट में संयुक्त राज्य अमेरिका की महिला क्रिकेट टीम के लिए महिला ट्वेंटी 20 अंतर्राष्ट्रीय (मटी20आई) की शुरुआत की।
अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए संयुक्त राज्य अमेरिका की टीम में नामित किया गया था। वह 31 अगस्त 2019 को स्कॉटलैंड के खिलाफ संयुक्त राज्य अमेरिका के टूर्नामेंट के उद्घाटन मैच में खेली।
फरवरी 2021 में, उन्हें 2021 महिला क्रिकेट विश्व कप क्वालीफायर और 2021 आईसीसी महिला टी20 विश्व कप अमेरिका क्वालीफायर टूर्नामेंट से पहले यूएसए क्रिकेट महिला राष्ट्रीय चयनकर्ताओं द्वारा महिला राष्ट्रीय प्रशिक्षण समूह में नामित किया गया था। अक्टूबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए अमेरिकी टीम में नामित किया गया था।
अलास्का के नगरों और जनगणना-नामांकित स्थानों की सूची
यह सूची संयुक्त राज्य अमेरिका के अलास्का राज्य के नगरों और जनगणना-नामांकित स्थानों (एकीकृत नगर-बरों समेत) की है जो 2010 की अमेरिका की जनगणना पर आधारित है जिसमें राज्य के 355 स्थानों की जनसंख्या की गणना हुई थी।
पी. सी. तुलसी
पुतेंपुवेलील चंद्रिका तुलसी, 31 अगस्त 1991 को पलक्कड़ में जन्मे, केरल की एक भारतीय बैडमिंटन खिलाड़ी है। 2010 दक्षिण एशियाई खेलों में उन्होंने महिला युगल में रजत पदक और भारतीय टीम के साथ स्वर्ण पदक जीता। 2012 में वह भारत इंटरनेशनल बैडमिंटन चैंपियनशिप में सफल रही थी। उन्होंने तेलंगाना के खिलाफ बैडमिंटन एकल में 34 वें राष्ट्रीय खेलों 2015 में स्वर्ण पदक जीता। अप्रैल 2016 में, वह यूनेक्स सनराइज़ 80 वें राष्ट्रीय बैडमिंटन चैंपियनशिप एकल खिताब जीतीं।
बीजांडासन
बीजाण्डासन या अपरा (Placenta) वह अंग है जिसके द्वारा गर्भाशय में स्थित भ्रूण के शरीर में माता के रक्त का पोषण पहुँचता रहता है और जिससे भ्रूण की वृद्धि होती है। यह अंग माता और भ्रूण के शरीरों में संबंध स्थापित करनेवाला है। यद्यपि माता का रक्त भ्रूण के शरीर में कहीं पर नहीं जाने पाता, दोनों के रक्त पूर्णतया पृथक्‌ रहते हैं और दोनों की रक्तवाहिनियों के बीच एक पतली झिल्ली या दीवार रहती है, तो भी उस दीवार के द्वारा माता के रक्त के पोषक अवयव छनकर भ्रूण की रक्तवाहिकाओं में पहुँचते रहते है।
बीजाण्डासन की उत्पत्ति
जब संसेचित डिंब डिंबवाहिनी से गर्भशय में आता है तो वह वहाँ की उपकला या अंत:स्तर में, जो पिछले मासिक स्रव में नए सिरे से बन चुकी है, अपने रहने के लिए स्थान बनाता है। वह अंत:स्तर को खोदकर उसमें घुस जाता है। इस क्रिया में अंत: स्तर की कुछ रक्तवाहिकाएँ फटकर उनसे निकला हुआ रक्त संसेचित डिंब के चारों ओर एकत्र हो जाता है और अतं:स्तर का एक पतला स्तर डिंब के ऊपर भी छा जाता है। अब डिंब की वृद्धि होने लगती है। उसके चारों ओर जो रक्त एकत्र है उसी से वह पोषण लेता रहता है। उसके बाहरी पृष्ठ में अंकुर निकलते हैं। उधर गर्भाशय के डिंब के नीचे के खुले हुए भाग से भी अंकुर निकलते हैं। भ्रूण के और बढ़ने पर उसके ऊपर के आच्छादित भाग के अंकुर लुप्त हो जाते हैं और केवल अंत:स्तर की ओर के अंकुर रह जाते हैं। इन अंकुरों में रक्तवाहिकाओं की केशिकाएँ भी बन जाती हैं, जो अंत:स्तर की केशिकाओं से केवल एक झिल्ली द्वारा पृथक्‌ रहती है। अंत में यह झिल्ली भी लुप्त हो जाती है और माता और भ्रूण के रक्त के बीच में केवल रक्तकेशिकाओं की सूक्ष्म दीवार रह जाती है, जिसके द्वारा माता के रक्त से ऑक्सीजन और पोषण विसरण (diffusion) और रसाकर्षण की भौतिक क्रियाओं से भ्रूण के रक्त में चले जाते हैं और भ्रूण के शरीर में रासायनिक क्रियाओं द्वारा उत्पत्र हुई कार्बन डाइआक्साइड तथा अन्य त्याज्य पदार्थ माता के रक्त में चले आते हैं। अनुराधा और अंकुर नायक सगे भाई बहिन है।
संरचना
पूर्ण बीजाण्डासन (मुनष्य में) २२ सेमी लम्बा होता है। यह बीच में लगभग २ से २.५ सेमी मोटा, चपटा, परिधि में गोल मंडल होता है; किंतु परिधि के पास, जहाँ वह गर्भाशय की उपकला से मिल जाता है, पतला होता है। उसका भार लगभग ५०० ग्राम होता है। प्रसव के समय गर्भाशय के मांसस्तर में संकोच होने से माता और भ्रूण के अंकुरों का संबंध विच्छिन्न हो जाता है। मांससूत्रों के संकोच से गर्भाशय के अंकुरों की रक्तवाहिकाओं के मुँह बंद हो जाते हैं, इससे उनसे रक्त नहीं निकलता, किंतु बीजाण्डासनवाले अंकुरो की वाहिनियों के मुँह खुले रहने से कुछ रक्त निकलकर प्रसव में बाहर आता है।
बीजाण्डासन का कर्म
इस प्रकार बीजाण्डासन शिशु की वृद्धि और उसके जीवन के लिए अत्यंत महत्व का अंग है:
(२) भ्रूण के शरीर में उत्पन्न हुई कार्बन डाइआक्साइड तथा भ्रूण के चयापचय से उत्पन्न हुए अन्य अंतिम त्याज्य पदार्थ माता के रक्त में बीजाण्डासन द्वारा लौट जाते हैं। इस प्रकार वह उत्सर्जन (excretion) का कर्म करता है;
(३) भ्रूण में माता के रक्त से पोषक अवयवों के पहुँचाने का काम इसी अंग का है। अतएव वह पोषण (nutrition) भी करता है;
(४) वह अवरोधक (barrier) का भी काम करता है; रोगों के पराश्रयी जीवों तथा बहुत से विषों को माता के रक्त से भ्रूण में नहीं जाने देता तथा
(५) बीजाण्डासन में एक अंत:स्रावी रस या हार्मोन (hormone) भी बनता है, जो भ्रूण की वृद्धि करता है।
बहराइच, (तहसील), बहराइच
यह तहसील बहराइच जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 295 गांव हैं।
पूर्वी प्रांत क्रिकेट टीम
पूर्वी प्रांत क्रिकेट टीम दक्षिण अफ्रीका में घरेलू प्रथम श्रेणी क्रिकेट में पूर्वी प्रांत का प्रतिनिधित्व करने वाली टीम है।
300 (फ़िल्म)
'300 वर्ष २००६ की अंग्रेजी भाषा में बनी अमेरिकी मिथकीय युद्ध गाथा प्रधान फ़िल्म है, जो १९९८ में प्रकाशित फ्रैंक मिलर एवं लिन वैर्ले द्वारा रचित इसी समान नाम की काॅमिक्स श्रंखला पर आधारित है। दोनों की कहानियों में थेर्मोपायलेय के रण में हुए फ़ारसियों के साथ हुई युद्ध को पूनर्वर्णित किया गया है। फ़िल्म का निर्देशन ज़ैक स्नायडर ने किया है, साथ ही मिलर ने कार्यकारी निर्माता के साथ परामर्शदाता की बागडोर संभाली है। फ़िल्मांकन का काम बेहद सुपर-इम्पोजिशन क्रोमा की तकनीक के साथ किया गया है, जोकि मूल काॅमिक्स पुस्तक में चित्रों के सहारे हुबहू दोहराया गया है। कहानी का सार राजा लियोनिडैस (जेरार्ड बटलर) के इर्द-गिर्द घुमती है, जिन्होंने अपने ३०० स्पार्टा के साथ खुद को देवता समान सर्वेसर्वा समझने वाले फारसियों के राजा ज़ेर्क़िएस (रोड्रिगो सैन्टोरो) और उसकी ३००,००० हमलावर सिपाहियों के विरुद्ध महान लड़ाई लड़ता है। इस युद्ध के उत्साह को कायम रखने के लिए, रानी गोर्गो (लेना हेडी) स्पार्टा के लोगों से अपनी पति के लिए प्रोत्साहन पाने की कोशिश करती है। फ़िल्म में कथनात्मक के तौर पर स्पार्टा सिपाही डिलिओस (डेविड वेनहैम) की आवाज ली गई है। फ़िल्म की कथावाचक की तकनीकी शैली में, विभिन्न हैरतअंगेज प्राणियों के साथ, उन ३०० लोगों की साथ यह एक ऐतिहासिक मिथकीय गाथा बन गई है।
सारांश
सन् 479 ईसा पूर्व, थेर्मोपाइलेय के युद्ध के एक साल बाद, डिलिओस, नामक प्राचीन स्पार्टा पैदल सैनिक, लियोनिडैस प्रथम के बचपन से लेकर स्पार्टा रिवाजों के जरिए उनको राजा बनाए जाने तक की कहानी सुनाता है। डिलिओस की कहानी जारी रहती है, जिसके मुताबिक एक फ़ारसी दूत स्पार्टा की दहलीज पर राजा ज़ेर्क़िएस के हुक्म से "जमीन और पानी" की गुज़ारिश करता है, अन्यथा इंकार की सूरत में उसे कोप का भाजन बनने की धमकी देता है; स्पार्टा इस प्रयुत्तर में दूत और उसके सिपाहियों को लात मारकर अंधे कुंए में गिरा डालता है। लियोनिडैस तब एफ़ाॅर्स नामक पंडे-पुजारियों से मिलने जाता है, ताकि वह यह रणनीति समझा सकें कि वह उन फ़ारसियों की विशाल सेना को भी देश सीमाद्वार से पीछे हटा सकते हैं; योजना के मुताबिक वह ऐसी तंग गलियारे की दीवार का निर्माण करेंगे जिससे फ़ारसियों की फौज चट्टानों और समुद्र के रास्ते फंस जाएं। एफ़ाॅर्स तब परामर्श के लिए ऑरैक्ल की भविष्यवाणी सुनते हैं, जो अपना फ़रमान देता है कि कार्निया के वक्त स्पार्टाओं का युद्ध पर जाना सही नहीं होगा। हताशा और गुस्से से भरा लियोनिडैस के लौटते ही, उनके पीछे ज़ेर्क़िएस का दूत आ जाता है, जो एफ़ाॅर्स को उनके प्रछन्न सहयोग के लिए बतौर इनाम देता है।